آمریکاداکی بعضی یهودی قروپ‌لار، پاپا فرانسیس‌ین آوروپا‌داکی قاچقین دوشرگه‌لرین‌دکی شرط‌لری توپلاما دوشرگه‌لرینه بنزتمه‌سینه اعتراض گؤستردی.
رومادا شنبه گونو بیر آیینه قاتیلان پاپا فرانسیس، کئچن ایل یونانیستانین میدیل‌لی آداسینا گئتدیگینی و اورادا گؤردوک‌لرینی خاطیرلادا‌راق؛
"کؤچری قارشیلاما مرکزینده اینسان‌لار ایزدیهام حالیندا ییغیلمیش وضعیتده‌دیرلر. بو مرکزلر سانکی توپلاما دوشرگه‌لری کیمی." دئدی.
پاپا، اولوسلار آراسی موقاویله‌لرین بو گون اینسان حاققلاریندان‌ داها اؤنده گلدیگینی ایفاده ائده‌رک، سیسیل‌یا، لامپدوسا و میدیللیده گؤچمن‌لر موضوعسوندا گؤستردیگی جومردلیگین آوروپانین شمالین‌داکی اؤلکه‌لره ده اولماسی لازیم اولدوغونو سؤیله‌دی.
بو سؤزلرین آردین‌دان آچیقلاما وئرن نیویورک مرکزلی آمریکا یهودی کومیته‌سی (AJC) صدری دیوید هاریس، توپلاما دوشرگه‌سی بنزتمه‌سینه اعتراض گؤستره‌رک، پاپایا سئچدیگی بو کدرلی سؤزلری یئنی‌دن قیمتلندیرمه‌سی چاغیریشی ائتدی.
هاریس؛
"بعضی آوروپا اؤلکه‌لرین‌دکی قاچقین‌لاری مرکزلرینده حیات شرط‌لری چتین اولا بیلر و داها چوخ اولوسلار آراسی ماراغی طلب ائدیر اولا بیلر آنجاق بورا‌لار قطعی‌لیکله بیر توپلاما دوشرگه‌سی دئییل." ایفاده‌لرینی ایستیفاده ائتدی.
توپلاما دوشرگه‌سی ترمینی عمومیتله نازی آلمانیاسیندا یهودی‌لرین توتولدوغو و بیر چوخونون اؤلدورولدوگو دوشرگه‌لر اوچون ایستیفاده ائدیلیر.
